'Baasbrein' agter gru-moord weer borgtog geweier | Maroela Media
Die vermeende baasbrein agter die moord op Tshegofatso Pule (28) is Vrydag vir die tweede keer borgtog in die landdroshof in Roodepoort aan die Wes-Rand geweier.
Pule se kêrel, Ntuthuko Ntokozo Shoba, word daarvan beskuldig dat hy die 31-jarige Muzikayise Malephane gehuur het om sy swanger vriendin te vermoor in 'n poging om haar swangerskap van sy vrou weg te steek.
Phindi Mjonondwane, woordvoerder van die Nasionale Vervolgingsgesag (NVG) in Gauteng, het bevestig dat Shoba (32) se tweede aansoek om borgtog misluk het.
Dié aansoek is oorspronklik ingedien op grond van beweerde nuwe feite nadat sy eerste aansoek om borgtog in Maart van die hand gewys is.
Malephane is kort daarna in hegtenis geneem in verband met die moord. Malephane het skuld beken op Pule se moord en is tot 20 jaar tronkstraf gevonnis nadat hy 'n pleitooreenkoms met die staat aangegaan het.
Vir sommige mense is die pleeg van moord so natuurlik soos om 'n bord kos te eet.
Hier is ook gemoor maar jy sien niemand wat eiendom beskadig of optogte in die strate nie
Hoekom breek die EFF nie ook hier die plek af nie ? Was hul teenwoordig ?
Hierdie pleitooreenkoms word nou met te maklik en te veel gebruik
Die doodstraf is ongelukkig al straf wat die moordenaars sal stuut in hulle handelinge.Tronk straf is vir hulle soos n betaalde vakansie.